Cuneiform Tablet AnOr 6 16
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma sà-ba-zi-a-ma šu-ma a-ma-kam i-na É kà-ri-im lá e-ta-nu-ni-ku-um-ma ma-a il₅-ta-aq-sú-ni-kum mì-nam a-ta tal-qé ša i-na KÙ.GI ša {d}IŠKUR ša É kà-ri-im al-qé-ú ša ki-ma en-na-a-šur i-dí-a-bu-um a-šu-mì PUZUR₄-{d}UTU is-ni-qí-ma IGI PUZUR₄-sú-en₆ IGI a-šur-i-mì-tí IGI en-na-re-ṣú-ú 2 ma-na KÙ.GI i-na ša {d}IŠKUR a-dí-šu-nu-tí mì-šu-um en-na-a-šur lá ú-ta-ar ṭup-pá-am ša ší-be ba-áb DINGIR PUZUR₄-{d}UTU i-lá-qé-e a-na kà-ri-im ta-e-er ù a-šu-mì KÙ.GI 0.5 ma-na ša a-šu-mì zu-pá a-na ṭup-pì-a ú-ṭá-ḫi-ú-ni ṭup-pì ša kà-ri-im šu-ku-ma a-šar a-wa-tum i-ma-qú-tù-ú li-im-qú-ut-ma té-er-ta-kà li-li-kam ù a-šu-mì 5 ma-na KÙ.BABBAR ša šu-IŠTAR ṭup-pá-am ša kà-ri-im li-qé KÙ.BABBAR lu-ta-er